

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

 **Općinsko vijeće**

**ZAPISNIK**

**sa 6. sjednice Općinskog vijeća Općine Šodolovci održane dana 16. veljače 2022. godine u Šodolovcima, Ive Andrića 3**

Sjednica je započela s radom u 19.00 sati.

Prisutni vijećnici: Lazar Telenta, Goran Kovačević, Đurđica Ratković, Stevan Živković, Goran Penava, Čedomir Janošević i Lejla Tešanović.

Odsutni vijećnici: Slobodanka Bijelić (opravdala izostanak) i Vjekoslav Brđanin (opravdao izostanak).

Ostali prisutni: Jovana Avrić (pročelnica Jedinstvenog upravnog odjela- u daljnjem tekstu: pročelnica, ujedno i zapisničar).

Predsjednik Općinskog Vijeća pozdravio je sve prisutne, utvrdio kvorum i otvorio 6. sjednicu Općinskog vijeća Općine Šodolovci.

Predsjednik Općinskog Vijeća pročitao je predloženi dnevni red i upitao prisutne ima li tko primjedbu ili dopunu za predloženi dnevni red današnje sjednice.

Kako se nitko nije javio za riječ niti je bilo primjedbi na predloženi dnevni red a ni prijedloga za dopunom Predsjednik je Prijedlog dnevnog reda stavio na glasovanje te je jednoglasno prihvaćen sljedeći dnevni red:

**DNEVNI RED**

1. Razmatranje i usvajanje zapisnika sa 5. sjednice Općinskog vijeća Općine Šodolovci
2. Prijedlog Odluke o načinu pružanja javne usluge sakupljanja komunalnog otpada na području Općine Šodolovci
3. Pitanja i prijedlozi vijećnika

Prelazi se na rad prema utvrđenom dnevnom redu.

**TOČKA 1. RAZMATRANJE I USVAJANJE ZAPISNIKA SA 5. SJEDNICE OPĆINSKOG VIJEĆA OPĆINE ŠODOLOVCI**

Predsjednik Općinskog Vijeća upitao je nazočne ima li netko primjedbu na zapisnik sa 5. sjednice Općinskog Vijeća Općine Šodolovci.

Kako primjedbi i prijedloga nije bilo Predsjednik Općinskog Vijeća pozvao je vijećnike da glasuju o prijedlogu zapisnika sa 5. sjednice Općinskog Vijeća.

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je kako je zapisnik usvojen jednoglasno sa sedam glasova ZA, te je općinsko vijeće Općine Šodolovci donijelo

ZAKLJUČAK

o usvajanju zapisnika s 5. sjednice Općinskog Vijeća

(Zaključak se prilaže zapisniku i njegov je sastavni dio- prilog 1).

**TOČKA 2. PRIJEDLOG ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE ŠODOLOVCI**

Pročelnica je obrazložila prijedlog naprijed navedene odluke. Istaknuto je kako je 2021. godine stupio na snagu novi Zakon o gospodarenju otpadom te je bilo potrebno donijeti i novu odluku o načinu pružanja javne usluge u skladu s istim. Odlukom je definiran davatelj i korisnik javne usluge, kriterij obračuna, iznos obvezne minimalne naknade, standardne veličine spremnika, učestalost odvoza, ugovorna kazna i slično.

Nakon dovršetka obrazloženja Predsjednik Općinskog vijeća otvorio je raspravu i upitao ima li tko od vijećnika pitanje ili prijedlog. Kako nije bilo daljnjih javljanja vijećnika za riječ niti pitanja o naprijed navedenom, Predsjednik Općinskog vijeća Općine Šodolovci stavio je Prijedlog Odluke o načinu pružanja javne usluge sakupljanja komunalnog otpada na području Općine Šodolovci na glasovanje:

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa sedam glasova ZA općinsko vijeće Općine Šodolovci usvojilo i donijelo:

ODLUKU

o načinu pružanja javne usluge sakupljanja komunalnog otpada na području Općine Šodolovci

(Odluka se prilaže zapisniku i njegov je sastavni dio- prilog 2).

**TOČKA 3. PITANJA I PRIJEDLOZI VIJEĆNIKA**

Nije bilo pitanja i prijedloga vijećnika

Sjednica je završila u 19.08 sati.

ZAPISNIČAR: PREDSJEDNIK VIJEĆA:

Jovana Avrić Lazar Telenta

KLASA: 024-03/22-02/1

URBROJ: 2158-36-01-22-2

Šodolovci, 16. veljače 2022.